stanford-oval/wikipedia huggingface dataset:
Wikikirjasto
Joitakin wikikirjastoja

Englanti (English) 
- Saksa (Deutsch)
- Ranska (Français)
- Suomi (Finnish)
Tanska (Dansk)
- Espanja (Español)
- Heprea (עברית)
- Italia (Italiano)
- Japani (日本語)
- Hollanti (Nederlands)
- Puola (Polski)
- Portugali (Português)
- Venäjä (русский)
- Ruotsi (Svenska)
Bulgaria (Български)
- Tšekki (čeština)
- Kreikka (Ελληνικά)
- Esperanto
- Viro (Eesti)
- Iran (فارسی)
- Galego (Galego)
- Unkari (Magyar)
- Interlingue
- Islanti (Íslenska)
- Korea (한국어)
- Nauru (Dorerin Naoero)
- Romania (Română)
- Serbia (српски)
- Turkki (Türkçe)
- Tataari (Tatar)
- Ukraina (українська)
- Vietnam (Tiếng Việt)
- Kiina (中文)
Aiheesta muualla

Wikimedia Commonsissa on kuvia tai muita tiedostoja aiheesta .
Suomenkielinen Wikikirjasto
Hankkeet: Wikipedia • Wikisanakirja • Wikisitaatit • Wikiaineisto • Wikikirjasto • Wikimedia Commons • Wikispecies • Wikiuutiset • Wikiopisto • Wikidata • Wikimatkat

Tapaamiset: Wikimania

Tunnettuja henkilöitä: Jimmy Wales • Katherine Maher • Larry Sanger

Organisaatioita: Wikimedia Suomi • Wikimedia Sverige • Wikimedia Eesti • Wikimedia Norge • Wikimedia Deutschland • Wikimedia France • Wikimedia Russia·
Luettelo tunnetuista helsinkiläisistä

Tämä on luettelo tunnetuista henkilöistä, jotka ovat syntyneet tai asuneet Helsingissä.
Elinkeinoelämä

| Henkilö |  | Lisätiedot | Lähteet |
| --- | --- | --- | --- |
| Roni Bäck | tubettaja |  |  |
| Björn Wahlroos | talouselämän vaikuttaja |  |  |
| Aatos Erkko | kustantaja ja lehtimies |  |  |
| Karl Fazer | kauppaneuvos ja suklaatehtailija |  |  |
| Pekka Herlin | Kone Oyj:n hallituksen puheenjohtaja |  |  |
| Ruben Jaari | kauppaneuvos ja Pukeva-tavaratalon perustaja |  |  |
| Alwar Niklander | kauppaneuvos ja rautakauppa Raken toimitusjohtaja |  |  |
| Johan Sederholm | kauppias ja laivanvarustaja |  |  |
| Nikolai Sinebrychoff | panimon perustaja |  |  |
| Georg Franz Heinrich Stockmann | kauppias ja Stockmannin tavaratalon perustaja |  |  |
Tiede

| Henkilö |  | Lisätiedot | Lähteet |
| --- | --- | --- | --- |
| Seppo Heikinheimo | musiikkikriitikko ja -tieteilijä |  |  |
| Linus Torvalds | Linuxin kehittäjä |  |  |
| Michael Widenius | MySQL:n kehittäjä |  |  |
| Ragnar Granit | fysiologi ja lääketieteen nobelisti |  |  |
| Rostislav Holthoer | egyptologi |  |  |
| Terho Itkonen | suomen kielen tutkija |  |  |
| Mauno Jokipii | historiantutkija |  |  |
| Matti Klinge | historiantutkija |  |  |
| Matti Kuusi | kansanrunoudentutkija ja akateemikko |  |  |
| Ohto Manninen | historiantutkija |  |  |
| Ilkka Niiniluoto | filosofi ja matemaatikko |  |  |
| Adolf Erik Nordenskiöld | geologi, minearologi ja tutkimusmatkailija |  |  |
| Simo Parpola | assyriologi |  |  |
| Leena Peltonen-Palotie | geenitutkija ja akateemikko |  |  |
| J. V. Snellman | filosofi ja valtiomies |  |  |
| A. I. Virtanen | kemian nobelisti |  |  |
| Edvard Westermarck | sosiologi ja sosiaaliantropologi |  |  |
| Georg Henrik von Wright | filosofi ja akateemikko |  |  |
Sotilaat

| Henkilö |  | Lisätiedot | Lähteet |
| --- | --- | --- | --- |
| Erik Heinrichs | jalkaväenkenraali |  |  |
| Jarl Lundqvist | kenraaliluutnantti |  |  |
| Lauri Malmberg | kenraaliluutnantti |  |  |
| Hjalmar Siilasvuo | kenraaliluutnantti |  |  |
| Ensio Siilasvuo | kenraali |  |  |
| Karl Fredrik Wilkama | jalkaväenkenraali |  |  |
| Hugo Österman | kenraaliluutnantti |  |  |
Urheilu

| Henkilö |  | Lisätiedot | Lähteet |
| --- | --- | --- | --- |
| Gunnar Bärlund | nyrkkeilijä |  |  |
| Matti Hagman | jääkiekkoilija |  |  |
| Atik Ismail | jalkapalloilija ja -valmentaja |  |  |
| Jere Karalahti | jääkiekkoilija |  |  |
| Henri Karjalainen | autourheilija |  |  |
| Emma Kimiläinen | autourheilija |  |  |
| Jari Kurri | jääkiekkoilija |  |  |
| Tiina Lillak | keihäänheittäjä |  |  |
| Erkki Mustakari | seiväshyppääjä ja toimittaja |  |  |
| Hanno Möttölä | koripalloilija |  |  |
| Paavo Nurmi | kestävyysjuoksun olympiavoittaja | Kuoli Helsingissä vuonna 1973. |  |
| Toni Piispanen | pyörätuolikelaaja |  |  |
| Mixu Paatelainen | jalkapalloilija ja -valmentaja |  |  |
| Kai Pahlman | jalkapalloilija ja muusikko |  |  |
| Pasi Rautiainen | jalkapalloilija ja -valmentaja |  |  |
| Mika Salo | kilpa-autoilija |  |  |
| Jukka Suutari | jääkiekkovaikuttaja |  |  |
| Albin Stenroos | maratonin olympiavoittaja | Kuoli Helsingissä vuonna 1971. |  |
| Teuvo Teräväinen | jääkiekkoilija | On syntynyt Helsingissä vuonna 1994. |  |
| Clas Thunberg | pikaluistelija |  |  |
| Esa Tikkanen | jääkiekkoilija | On syntynyt Helsingissä vuonna 1965. |  |
| Harri Toivonen | autourheilija |  |  |
| Ville Peltonen | jääkiekkoilija |  |  |
| Elis Ask | nyrkkeilijä |  |  |
| Tapio Rautavaara | keihäänheittäjä ja jousiampuja |  |  |
Uskonto

| Henkilö |  | Lisätiedot | Lähteet |
| --- | --- | --- | --- |
| Ambrosius | Helsingin metropoliitta |  |  |
| Irja Askola | Helsingin hiippakunnan piispa ja Suomen ensimmäinen naispuolinen piispa |  |  |
| Eero Huovinen | Helsingin hiippakunnan piispa |  |  |
| Lennart Koskinen | Visbyn hiippakunnan piispa |  |  |
| Martti Simojoki | arkkipiispa |  |  |
Yhteiskunta ja politiikka

| Henkilö |  | Lisätiedot | Lähteet |
| --- | --- | --- | --- |
| Eva Polttila | toimittaja ja uutisankkuri |  |  |
| Yrsa Stenius | toimittaja ja kirjailija |  |  |
| Kari Toivonen | toimittaja ja uutisankkuri |  |  |
| Paavo Arhinmäki | kulttuuri- ja urheiluministeri |  |  |
| Anne Berner | poliitikko |  |  |
| Eljas Erkko | poliitikko ja lehtimies |  |  |
| K.-A. Fagerholm | poliitikko |  |  |
| Pekka Haavisto | kansanedustaja |  |  |
| Tarja Halonen | 11. tasavallan presidentti |  |  |
| Urho Kekkonen | kahdeksas tasavallan presidentti | Kuoli Helsingissä vuonna 1986. |  |
| Teemu Keskisarja | kansanedustaja ja historioitsija | On syntynyt Helsingissä vuonna 1971. |  |
| Maria Ohisalo | poliitikko |  |  |
| Mauno Pekkala | poliitikko | Kuoli Helsingissä vuonna 1952. |  |
| Elisabeth Rehn | poliitikko | On syntynyt Helsingissä vuonna 1935. |  |
| Antti Rinne | poliitikko | On syntynyt Helsingissä vuonna 1962. |  |
| Heikki Ritavuori | poliitikko | Salamurhattiin Töölön Nervanderinkadulla sijainneen kotinsa edustalle vuonna 1922. |  |
| Anni Sinnemäki | poliitikko | On syntynyt Helsingissä vuonna 1973. |  |
| Alexander Stubb | 13. tasavallan presidentti | On syntynyt Helsingissä vuonna 1968. |  |
| Jacob Söderman | poliitikko |  |  |
| Väinö Tanner | moninkertainen ministeri |  |  |
| Erkki Tuomioja | poliitikko |  |  |
| Jan Vapaavuori | poliitikko |  |  |
| Ben Zyskowicz | kansanedustaja |  |  |
Bensiini

Fysikaalisia perusteita
Aurinko · Auringon säteily

Fotosynteesi · Kasvi · Biomassa
 Humifikaatio · Fossiloituminen
Palaminen
Fossiiliset polttoaineet
Kivihiili · Maakaasu ·
 Maaöljy:
(Bensiini · Diesel · Polttoöljy) 
· Turve
Biopolttoaineet
Bioetanoli · Biodiesel · Biokaasu · Puupelletti · Puupolttoaine · Puukaasu
Muita käsitteitä
Energiakasvi · Epätavanomainen öljy · Ydinpolttoaine
Bensiiniasema
Bensiini on satojen eri hiilivetyjen seos, jota käytetään pääasiassa autojen, mutta myös liikuteltavien työkalujen, kuten ruohonleikkureiden ja moottorisahojen voimanlähteinä käytettävissä polttomoottoreissa polttoaineena sekä rasvojen ja öljyjen uutos- ja liuotinaineena.
Bensiinin tiheys on noin 0,75 kg/l ja lämpöarvo noin 43 MJ/kg (n. 9 kWh/l). Tyypillisesti tiheyden ja lämpöarvon vaihteluväli on pieni eri tavoilla valmistettujen bensiinien välillä.
Bensiinin kemialliset ominaisuudet

Bensiinin pääkomponentteja ovat 4–12 hiiliatomia molekyylissä sisältävät hiilivedyt. Koostumuksesta on yleensä aromaattisia hiilivetyjä enimmillään noin 40 % ja ei-aromaattisia noin 60 %.
Autoissa käytettävän bensiinin kiehumispiste on yleensä 30–200 °C.
Suomessa moottoribensiinin bentseenipitoisuus saa olla korkeintaan 5 %. Bensiinissä ei saa olla juuri lainkaan rikkiyhdisteitä, jotka aiheuttavat moottorin syöpymistä. Rikki poistetaan jo maaöljystä katalyyttisesti.
Maaöljystä eli raakaöljystä tislaamalla saadun, nykyaikaisille polttomoottoreille kelpaamattoman, kevytbensiinin oktaanilukua voidaan parantaa reformoimalla. Reformointi on katalyyttinen prosessi, jossa lämmön ja katalyytin vaikutuksesta bensiinissä olevien hiilivetyjen rakenne muuttuu siten, että tapahtuu dehydrautumista, syklisoitumista ja isomeroitumista. Aikaisemmin oktaanilukua kohotettiin tetraetyylilyijy-yhdisteellä, mutta katalysaattoriautojen myötä ja ympäristön saastumisen vuoksi lyijyn käytöstä on luovuttu 1994. Nykyisin oktaanilukua lisätään ns. oksy­ge­naat­eilla, jotka myös edistävät palamista. Vuosituhannen vaihteessa yleisin oksygenaatti oli MTBE (metyyli-tert-butyylieetteri). Nykyisin maaliikenteen bensiinissä käytetään etanolia sekä oktaaniluvun korottamiseksi että palamistuloksen parantamiseksi.
Ilmailussa käytetään edelleen pieniä määriä lyijyä.
Bensiini on myös erittäin tulenarkaa, sillä sen leimahduspiste on −46 °C. Leimahduspiste on alin lämpötila, jossa haihtunut höyry saattaa syttyä kipinästä. Haihtumiseen taas vaikuttaa bensiinin höyrynpaine, joten on olemassa kesä- ja talvilaatuja.
Bensiininkäytön kasvihuonekaasupäästöt

Suomessa jalostetun bensiinin käytöstä syntyy katalysaattorilla varustetulla henkilöautolla ajettaessa yhteensä noin 2,85 kg/litra ilmastonmuutosta kiihdyttäviä kasvihuonekaasupäästöjä. Moottorissa syntyvien hiilidioksidipäästöjen osuus on 2,35 kg/litra. Katalysaattorissa syntyvän typpioksiduulin osuus on noin 0,115 ekvivalenttikiloa/litra. Jalostuksen ja kuljetusten osuus on 0,38 kg ekvivalenttikiloiksi muunnettuja kasvihuonekaasupäästöjä/litra.
Lentobensiini

Lentobensiiniä käytetään ilmailun bensiinimoottoreissa, lähinnä pienkoneiden polttoaineena. Yleisin lentobensiinilaatu on 100-oktaaninen 100 LL (”Low Lead”, vähälyijyinen) ja voi sisältää lyijy-yhdisteitä niiden sisältämän lyijyn määrällä mitaten enintään 0,56 grammaa litrassa. Suurempien lentokoneiden ja helikoptereiden suihku- ja potkuriturbiinimoottorit, kuten myös pienkoneiden dieselmoottorit, käyttävät polttoaineena lentopetrolia.
Bensiinin myynti Suomessa

Vuonna 2013 Suomessa bensiiniä myivät eniten seuraavat huoltoasemat:
ABC 29,6 %
Neste 28,2 %
St1 22,5 %
Teboil 17 %
SEO 2,7 %
Aiheesta muualla

Wikimedia Commonsissa on kuvia tai muita tiedostoja aiheesta .
EFOA
Liikenne ja kestävä kehitys
| --- | --- |
Biopolttoaine:  bioetanoli • E85 • biodiesel • biokaasu
Uusiutuva energia:  aurinkovoima • aurinkokenno • tuulivoima • vesivoima • biomassa
Kemiallinen:  polttokenno • vetytalous • metanolitalous
Teemasivut:  Kestävä kehitys • Ympäristönsuojelu • Energia
He-Man

| He-Man |
| --- | --- |
 He-Man vuoden 1983 animaatiosarjassa.
Luoja(t):  Mattel-leluyhtiö; Mark Taylor, Roger Sweet, Ray Wagner ja Tony Guerrero
Kustantamo:  Mattel, Mattel DE, Marvel Comics, DC Comics, London Editions Magazines, Ehapa. Suomessa Mattel FI ja Semic.
Ensiesiintyminen:  Toimintafiguurina vuonna 1982
Henkilötiedot
Oikea nimi:  prinssi Adam
Status:  Maailmankaikkeuden vahvin mies
Ryhmäsidokset:  Masters of the Universe
Voimat:  Yli-inhimillinen vahvuus, ketterä ja monipuolinen taistelija
Suhteet
Sukulaiset:  kuningas Miro (isoisä) kuningas Randor (isä) kuningatar Marlena (äiti) prinsessa Adora / She-Ra (kaksoissisko)
He-Man on yhdysvaltalaisen leluja valmistavan Mattel-yhtiön luoma kuvitteellinen hahmo. He-Man on Mattelin luoman Masters of the Universe -lelusarjan päähenkilö. Mattel esitteli He-Manin ensimmäisen kerran vuonna 1982 ensimmäisessä Masters of the Universe -lelusarjassaan, ja hahmo on sittemmin esiintynyt lelusarjojen ohella esimerkiksi niihin liittyvissä sarjakuvissa, kirjoissa, animaatiosarjoissa sekä elokuvissa.
Useimmissa eri tarinoissa He-Man on todellisuudessa kuvitteellisen Eternian planeetan kuninkaallisen perheen prinssi Adam. Eterniassa sijaitsevan Pääkallolinnan suojelija Velhotar antaa Adamille taikavoimia omaavan miekan, jonka avulla hän on kykenevä muuttumaan He-Maniksi. He-Man on koko maailmankaikkeuden vahvin mies, ja yhdessä muiden Eternian sankareiden kanssa hän suojelee Pääkallolinnaa arkkivihollisensa Skeletorin ja tämän joukkojen hyökkäyksiltä.
Voimat ja varusteet

He-Man on tunnettu yli-inhimillisestä vahvuudestaan, ja esimerkiksi 1980-luvun He-Man-animaatiosarjan alkutunnuksessa hänen sanotaan olevan koko maailmankaikkeuden vahvin mies. He-Manin vahvuus on kuitenkin myös vaihdellut: esimerkiksi varhaisimmissa 1980-luvun pienoissarjakuvissa hahmo saattoi tulla Skeletorin kätyreihin kuuluneiden Petomiehen tai Mer-Manin päihittämäksi, ellei ollut varuillaan, mutta ensimmäisessä DC Comicsin sarjakuvaesiintymisessään He-Man kykeni vastaamaan Teräsmiehen iskuihin.
1980-luvun animaatiosarjassa He-Manilla oli pelkän vahvuutensa lisäksi myös lukuisia muita kykyjä. He-Manin fyysiset ominaisuudet eivät ole rajoittuneet ainoastaan yli-inhimilliseen vahvuuteen, vaan hahmo kykenee olemaan liikkeissään myös erittäin nopea ja ketterä. Hän kykeni esimerkiksi uimaan ja juoksemaan paljon nopeammin kuin tavallinen ihminen, puhaltamaan vastustajansa kumoon, muuttumaan ihmistornadoksi ja hiomaan hiekkaa käsiensä välissä luodakseen lasia. Animaatiosarjan jaksoissa He-Man oli myös varsin väkivallaton hahmo, joka turvautui taisteluun usein viimeisenä vaihtoehtonaan ja yritti mieluummin päihittää vastustajansa nokkeluudellaan.
Se, kuinka kauan prinssi Adam voi pysyä He-Manina, on esitetty vaihtelevasti. Muun muassa 2000-luvun He-Man-animaatiosarjassa He-Man kesti rajallisen määrän vahinkoa ennen voimiensa ehtymistä. He-Man kykeni esimerkiksi selviytymään kahdesta räjähdyksestä, kunnes muuttui takaisin prinssi Adamiksi. Sekä 1980- että 2000-lukujen animaatiosarjoissa He-Man pystyi muuttumaan takaisin prinssi Adamiksi myös omasta tahdostaan, sanomalla:
»Voima palautukoon»
He-Man käyttää ensisijaisena aseenaan voimamiekkaansa, joka voi myös torjua niin taianomaisten kuin teknisten laseraseidenkin osumia. Lisäksi He-Manin aseina ovat usein kirves ja kilpi. Hän käyttää myös eternialaista tekoa olevaa liiviä.
He-Mania näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1983–1986 2005 | John Erwin | He-Man She-Ra: Mahdin prinsessa Family Guy |  |  |
| 1987 | Dolph Lundgren |  | Masters of the Universe |  |
| 1990–1991 | Gary Chalk | Super He-Man |  |  |
| 2002–2005 | Cam Clarke | He-Man |  | He-Man: Defender of Grayskull |
| 2007 | Tom Root | Robot Chicken |  |  |
| 2021, 2024 | Chris Wood | Masters of the Universe: Revelation |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
He-Man.Org
CastleGrayskull.Org
Masters of the Universe
| --- | --- |
He-Man:  He-Man (1983–1985) • Super He-Man (1990–1991) • He-Man (2002–2004) • Masters of the Universe: Revelation (tulossa) • Masters of the Universe (tulossa)
She-Ra:  She-Ra: Mahdin prinsessa (1985–1987) • She-Ra: Mahdin prinsessat (2018–2020)
Elokuvat:  The Secret of the Sword (1985, animaatio) • He-Man & She-Ra: A Christmas Special (1985, animaatio) • Masters of the Universe (1987) • Masters of the Universe (peruttu)
Hahmoja:  He-Man • Skeletor • Asemies • Teela • Petomies • Orko • Sy-Klone • Hordak • Mer-Man • Evil-Lyn • She-Ra
Tapahtumapaikkoja:  Eternia • Pääkallolinna
Videopelit:  The Power of He-Man (1983) • The Arcade Game (1987) • The Movie (1987) • The Super Adventure (1987) • Power of Grayskull (2002) • Defender of Grayskull (2005) • The Most Powerful Game in the Universe (2012)
↑  Matt Donnelly: ‘Masters of the Universe’ Movie Dead at Netflix After at Least $30 Million in Development; Mattel Shopping for New Buyer variety.com.  18.7.2023. (englanniksi)
Prinssi Adam muuttuu sankari He-Maniksi Masters of the Universe -sarjakuvan tarinassa ”Vihan riipus”, 1987.
Lohikäärme (kiinalainen horoskooppi)

Lohikäärme on yksi kiinalaisista horoskooppimerkeistä. Uskomusten mukaan lohikäärmeen vuonna syntyneet ovat idealisteja, perfektionisteja, joustamattomia ja itsetietoisia.kenen mukaan? Lohikäärmeet ovat myös aggressiivisia ja päättäväisiä.kenen mukaan? Lohikäärme on taruolento ja ilotulitusten järjestäjä; luovuus ja valehtelu ovat kaksi puolta, joissa tämä ilmenee.
Lohikäärmeen vuosi on suosituin kiinalaisen astrologian merkeistä. Itä-Aasiassa syntyvyys kasvaa lohikäärmeen vuosina, koska vanhemmat haluavat lapsen, joka syntyy lohikäärmeen merkin alla.[lähde? ]
Lohikäärmeen kuukausi: noin 4. huhtikuuta – 5. toukokuuta

Lohikäärmeen tunti: 07–09
Lohikäärmeen onnennumerot ovat 1, 6 ja 7.
Lohikäärmeen vuosia

8. helmikuuta 1940 - 26. tammikuuta 1941 metalli
27. tammikuuta 1952 - 13. helmikuuta 1953 vesi
13. helmikuuta 1964 - 1. helmikuuta 1965 puu
31. tammikuuta 1976 - 17. helmikuuta 1977 tuli
17. helmikuuta 1988 - 5. helmikuuta 1989 maa
5. helmikuuta 2000 - 23. tammikuuta 2001 metalli
23. tammikuuta 2012 - 9. helmikuuta 2013 vesi
10. helmikuuta 2024 - 28. tammikuuta 2025 puu
Aiheesta muualla

Kuvia tai muita tiedostoja aiheesta kiinalainen lohikäärme Wikimedia Commonsissa
Kiinalaiset horoskoopit
Rotta | Härkä | Tiikeri | Jänis | Lohikäärme | Käärme | Hevonen | Vuohi | Apina | Kukko | Koira | Sika
Borås

| Borås |
| --- | --- |
 Boråsin keskustaa pohjoisesta.
 Borås
 Koordinaatit: 57°43′N, 12°56′E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Boråsin kunta
Pinta-ala:  
 – Maa:  31,40 km²
Väkiluku:  66 273
 – Väestötiheys:  2 110,6 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Boråsin raatihuone
Borås on Ruotsin entinen kaupunki ja nykyinen Boråsin kunnan keskustaajama. Borås sijaitsee Länsi-Ruotsissa Länsi-Götanmaan läänissä ja Länsi-Götanmaan maakunnassa. Boråsin taajamassa on 66 273 asukasta, joten se on kooltaan läänin toiseksi suurin taajama Göteborgin jälkeen. Ennen vuoden 1998 lääniuudistusta alue kuului Älvsborgin lääniin, ja Borås oli kyseisen läänin suurin paikkakunta.
Historiaa

Borås sai kaupunkioikeudet 1621 Kustaa II Aadolfilta ja siitä tuli pian sen jälkeen kukoistava tekstiiliteollisuuden keskittymä. Borås on koko Ruotsin merkittävin tekstiilikaupunki. Ensimmäinen tekstiilitehdas aloitti vuonna 1834, mistä uusien tehtaiden rakentaminen alkoi. Muutama vuosi myöhemmin (1837) tehtaita oli jo 148. Kaikki tehtaat sijaitsivat Viskan-joen varrella, josta tehtaat saivat sähköä. Rautateiden rakentamisen ansiosta tekstiilituotteita voitiin kuljettaa paremmin ympäri maata. Vuonna 1944 työskenteli 12 000 ihmistä 243 tehtaassa tekstiili- ja vaateteollisuuden parissa.
Vuonna 1940 Boråsista tuli Mikkelin kummikaupunki.
Nykyisyys

Boråsin tekstiiliteollisuus on siirtänyt tuotantonsa suurimmaksi osaksi ulkomaille. Kaupungin suurimpia työnantajia ovat nykyään Ericssonin tehdas, useat postimyyntiyritykset (mm. Ellos, Haléns, Hobbex, H&M, NetonNet) sekä Ruotsin teknillinen tutkimus- ja tarkastuslaitos (Sveriges Provnings- och Forskningsinstitut). Kaupungin korkeakouluja ovat Boråsin korkeakoulu, joka tarjoaa mm. tekstiili- sekä kirjasto- ja informaatioalan opetusta, sekä Boråsin ammattikorkeakoulu.
Nähtävyyksiä ja tapahtumia

Joka vuosi Borås juhlii syntymäpäiviään 29. kesäkuuta, jolloin kaikille asukkaille ja vieraille tarjotaan täytekakkua keskustorilla. Kunnassa on myös eläintarha ja kylpylä.
Urheilu

Boråsilainen jalkapalloseura IF Elfsborg pelaa Ruotsin pääsarjassa Allsvenskanissa. Elfsborgin kotikenttänä toimii vuonna 2005 valmistunut Borås Arena.
Media

Sanomalehti Borås Tidning ilmestyy joka päivä.
Väestönkehitys

| Boråsin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 64 334 | 64 334 |
| 1965 | 1965 |    | 69 913 | 69 913 |
| 1970 | 1970 |    | 73 344 | 73 344 |
| 1975 | 1975 |    | 67 537 | 67 537 |
| 1980 | 1980 |    | 63 271 | 63 271 |
| 1990 | 1990 |    | 59 709 | 59 709 |
| 1995 | 1995 |    | 60 790 | 60 790 |
| 2000 | 2000 |    | 61 935 | 61 935 |
| 2005 | 2005 |    | 63 441 | 63 441 |
| 2010 | 2010 |    | 66 273 | 66 273 |
Lähde: Statistiska centralbyrån (SCB). Borås kasvoi yhteen Brämhultin kanssa vuonna 1965, Lundaskogin ja Rydan kanssa 1970 sekä Ekåsin kanssa 1975.
Kaupunginosat

| 0 | 1 | 2 |
| --- | --- | --- |
|  Keskikaupunki City  Lugnet  Norrmalm  Bergdalen  Salängen  Villastaden  Östermalm Länsiosat Norrby  Parkstaden  Byttorp  Tullen  Hestra  Ekås  Ramnaslätt  Viared  Lundaskog |  Lounaisosat Göta  Regementet  Druvefors  Kristineberg  Dammsvedjan  Hedvigsborg Pohjoisosat Alideberg  Almenäs  Knalleland  Lundby  Ryda  Sjöbo  Skogsryd  Tosseryd |  Kaakkoisosat Trandared  Hulta  Bergsäter  Brotorp Koillisosat Hässleholmen  Boda  Svensgärde  Sörmarken  Kyllared  Brämhult  Hyberg |
Kirkollisesti kaupunkitaajaman alue kuuluu kolmeen seurakuntaan, jotka ovat Borås Caroli, Borås Gustav Adolf ja Brämhult.
Hässleholmenin ja Hultan lähiöt ovat Ruotsin keskusrikospoliisin lokakuussa 2014 julkaistun raportin mukaan alueita, jotka paikalliset rikolliset ovat ottaneet hallintaansa. Paikallisia asukkaita ei saada uhkausten vuoksi mukaan oikeuslaitoksen toimintaan eikä poliisi voi toimia hyökkäysten vuoksi.
Kuvia kaupungista

Boråsin kaupunginpuisto.
Boråsin vesitorni.
Kaarlenkirkko (ruots. Caroli kyrka).
Kustaa Aadolfin kirkko (ruots. Gustav Adolfs kyrka).
Vanha värjäämörakennus vuodelta 1914.
Ystävyyskaupungit

Mikkeli, Suomi – vuodesta 1940
Molde, Norja – vuodesta 1944
Vejle, Tanska – vuodesta 1947
Shanghai, Kiina – vuodesta 2007
Aiheesta muualla

Wikimedia Commonsissa on kuvia tai muita tiedostoja aiheesta .
Boråsin kunnan kotisivut
Borås Zoo (Arkistoitu – Internet Archive)
Kaupunginkirjastosta suomeksi (Arkistoitu – Internet Archive)
Högskolan Borås (ruotsiksi)
Borås Tidning (ruotsiksi)
Boråstapeter (ruotsiksi)
CityGuide (ruotsiksi)
Kirjastomuseo (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Borås – Kaupunginosat ja ystävyyskaupungit käännöstä.
Länsi-Götanmaan läänin kuntien keskustaajamat
Käännös suomeksi
United Airlinesin lento 175

| United Airlinesin lento 175 |
| --- | --- |
 Lennon reitti Bostonista New Yorkiin.
Yhteenveto
Päivämäärä:  11. syyskuuta 2001
Onnettomuustyyppi:  kaappaus
Tapahtumapaikka:  World Trade Center
Lähtöpaikka:  Loganin kansainvälinen lentoasema
Määränpää:  Los Angelesin kansainvälinen lentoasema
Kuolleita:  65 lentokoneessa, yli 600 WTC:n etelätornissa
Eloonjääneitä:  0
Lentokone
Konetyyppi:  Boeing 767-200ER
Lentoyhtiö:  United Airlines
Rekisteritunnus:  N612UA
Matkustajia:  56 (mukaan lukien 5 kaappaajaa)
Miehistöä:  9
United Airlinesin lento 175 oli yksi syyskuun 11. päivän iskujen lennoista. Lennon suunniteltu reitti oli Loganin kansainväliseltä lentoasemalta Los Angelesin lentoasemalle. 30 minuuttia lentokoneen nousun jälkeen viisi terroristia tunkeutui lentokoneen ohjaamoon samalla surmaten molemmat lentäjät. Lentäjäksi kouluttautunut Marwan al-Shehhi siirtyi koneen ohjaimiin ja ohjasi koneen kohti New Yorkin World Trade Centerin etelätornia. Lennonjohto huomasi pian jonkin olevan vialla, kun kukaan koneesta ei vastannut heidän kutsuunsa. Samanaikaisesti useat matkustajat ja miehistö soittivat puhelimillaan koneesta ilmoittaakseen kaappaajista sekä matkustajien ja miehistön loukkaantumisista.
Lentokone törmäsi World Trade Centerin etelätorniin kello 9.03 EDT surmaten kaikki koneessa olleet 65 henkilöä. Lento oli suunniteltu seuraamaan American Airlinesin lentoa 11, jonka toinen terroristiryhmä oli lentänyt pohjoistornia päin 17 minuuttia aikaisemmin. Lennon 175 törmäys nähtiin ympäri maailmaa televisiosta suorana lähetyksenä. Tämän myötä ihmiset alkoivat ymmärtää, että molemmat törmäykset olivat tahallisia – ennen toista törmäystä ensimmäisen koneen törmäystä oli pidetty onnettomuutena. Isku ja sen seuraama tulipalo saivat etelätornin romahtamaan 56 minuuttia myöhemmin, mikä johti yhä useamman ihmisen kuolemaan.